জনগণের এমন স্বতঃস্ফূর্ত সাড়া আর ভালবাসায় অভিভূত নূর মোহাম্মদ নিজেও। ফলশ্রুতিতে মানুষের এই ভালবাসা নিয়ে এগিয়ে যাওয়ার প্রত্যয় ব্যক্ত করেছেন সাবেক পুলিশ প্রধান, কূটনীতিক ও সচিব নূর মোহাম্মদ। তিনি বলছেন, ‘চাকরি জীবন থেকেই এলাকার মানুষের সুখে-দুঃখে আছি। আমার মনে হয়, মানুষকে আরো ভাল রাখার জন্য, তাদের আরো কিছু দেয়ার জন্য আমি চেষ্টা করতে পারি। সেই চেষ্টা করার মানসিকতা থেকে আমি নির্বাচনী মাঠে নেমেছি। মানুষের ভালবাসা নিয়ে মানুষের জন্য, এলাকার উন্নয়নে কাজ করতে চাই।’